Поштована проф. Поповић,

Препоручујемо да се у среду, четвртак и петак (8, 9. и 10. јула) ради по начину и програму који је раније усвојен, у погледу испита, уписа на факултете и других активности, уз поштовање свих мера предострожности и заштите које до сада важе.

Претпостављамо да ће се Кризни штаб састати у четвртак 9. јула (још увек немамо ту информацију), а потребно је и да Влада Републике Србије донесе одлуке о евентуалним новим мерама понашања. Како се редовне седнице Владе одржавају четвртком од 13 часова, претпостављамо да ће се сутра и одржати седница на којој ће бити разматране ове мере.

Чим будемо имали нове информације, јавићемо Вам. Према досадашњим сазнањима, требало би да од понедељка 13. јула наставимо са радом, али ћемо поштовати меру да нема окупљања више од 5 људи, уколико она буде усвојена. То значи да високошколске установе треба да се организују на начин да се активности прилагоде новим мерама.

У ишчекивању званичних информација, извињавамо се што у овом тренутку нисмо у могућности да прецизирамо све ставке.

Чим добијемо прецизне информације наравно да ћемо одмах обавестити и Вас.

Срдачан поздрав,

Кабинет министра

МПНТР